CELEX: C2005/257/10
Language: sl
Date: 2005-10-15 00:00:00
Title: Zadeva C-321/05: Predlog za sprejem predhodne odločbe na podlagi odločbe Østre Landsret z dne 3. avgusta 2004 v zadevi Hans Markus Kofoed proti Skatteministeriet (Ministrstvo za finance)

15.10.2005   
            
            
               SL
            
            
               Uradni list Evropske unije
            
            
               C 257/6
            
         Predlog za sprejem predhodne odločbe na podlagi odločbe Østre Landsret z dne 3. avgusta 2004 v zadevi Hans Markus Kofoed proti Skatteministeriet (Ministrstvo za finance)
   (Zadeva C-321/05)
   (2005/C 257/10)
   Jezik postopka: danščina
   Østre Landsret (Danska) je z odločbo z dne 3. avgusta 2004 v zadevi Hans Markus Kofoed proti Skatteministeriet (Ministrstvo za finance), ki jo je sodno tajništvo prejelo dne 23. avgusta 2005, Sodišču Evropskih skupnosti predložil predlog za sprejem predhodne odločbe.
   Østre Landsret predlaga Sodišču, naj odloči o naslednjem vprašanju: Ali je člen 2(d) Direktive Sveta 90/434/EGS z dne 23. julija 1990 o skupnem sistemu obdavčitve za združitve, delitve, prenose sredstev in zamenjave kapitalskih deležev družb iz različnih držav članic treba razlagati tako, da ne gre za zamenjavo kapitalskih deležev v smislu direktive, če so stranke zamenjave hkrati s sporazumom o zamenjavi, ne da bi bile k temu pravno zavezane, izjavile, da želijo, da se na prvi splošni skupščini prevzete družbe, ki bo sklicana po izvedbi zamenjave, sprejme razdelitev dividend v višini nad 10 % nominalne vrednosti vrednostnih papirjev, ki so bili pri zamenjavi preneseni, in če je taka dividenda tudi dejansko izplačana?